Spanning verhoog tussen Oos en Wes | Die Vryburger
Spanning verhoog tussen Oos en Wes
March 12, 2014 - Buitelandse nuus - 1 comment
Uit Kiëf, hoofstad van die Oekraïne word berig dat die Krim-skiereiland se parlement net tot vandag tyd het om sy beoogde referendum te kanselleer, anders word die Krim-parlement deur die parlement van die Oekraïne ontbind.
Die Krim-parlement het glo verklaar dat die streek hulleself tot onafhanklike staat sal verklaar indien die inwoners sodanig sou stem op 16 Maart.
Die Krim-parlement het vroeër met 78 stemme teen 3 besluit ten gunste van afskeiding van die Oekraïne.
Intussen het Wiktor Janoekowitsj, die verkose, maar afgesette president van die Oekraïne, te kenne gegee dat hy gaan terugkeer omdat hy homself sien as die ware president van die gebied.
Talle groot moondhede in Europa, en die VSA, het Rusland gewaarsku dat sanksies ingestel gaan word indien die probleme in die Oekraïne nie vreedsaam opgelos word nie.
One thought on “Spanning verhoog tussen Oos en Wes”
Arnold March 12, 2014 at 4:31 pm
My volle steun aan Putin.
Het nooit besef dat ek ooit eendag hierdie woorde sal uiter nie. En hier is my rede:
As oud-KGB agent was hy ‘n onverskrokke leier en vegter; maar sowat twee jaar gelede het daar ‘n kentering in hom plaasgevind wat selfs sy intiemste vriende en oud-kollegas in die KGB nie kan peil of verklaar nie. Alhoewel hy self nog nooit daaroor wou praat nie, het iets daarvan tog deurgeskemer tydens sy staatsrede voor die Russiese parlement in Desember 2013. Hy het konserwatiewes regoor die wêreld verseker dat Rusland gereed is om op te kom vir “gesinswaardes” teen die gety van liberale, Westerse, pro-aborsie- en gay-propaganda “wat van ons vereis om sonder voorbehoud die gelykheid van goed en kwaad te aanvaar”.